Publication: Magyar Közlöny
Issue: MK-2005-153 (Year: 2005, Number: 153)
Era: 2004-2010
Section: 1997. évi CXL. törvényben foglalt besorolástól függetlenül a II. fejezet 3. pontja alkalmazandó.
Paragraph Index: 504

12. A Magyar Reprográfiai Szövetség a jogdíjközlemény megfelelõ rendelkezéseiben meghatározott tételes díjfizetés helyett, átalányszerzõdést is köthet a reprográfiára szolgáló készülékek gyártóival, az ilyen készülékek behozatala után vámfizetésre kötelezett személyekkel, az ilyen készüléket belföldön elõször forgalomba hozó, illetve az országba behozó személyekkel, és a készüléket ellenérték fejében üzemeltetõkkel (a továbbiakban: díjfizetésre kötelezettek) vagy azok jelentõs részét megfelelõ mértékben képviselõ érdekképviseleti szervekkel. Átalánydíjas szerzõdés csak akkor köthetõ, ha – a díjfizetésre kötelezettnek a Magyar Reprográfiai Szövetséggel szemben jogdíjtartozása nincs, és adatszolgáltatási kötelezettségének eleget tett, – az átalánydíjas szerzõdés megkötését a reprográfiára szolgáló készülékek elhelyezésének és üzemeltetésének sajátos körülményei, vagy a díjfizetésre kötelezettek által fizetendõ jogdíj jelentõs mértéke, vagy a díjfizetésre kötelezettek nagy részének azonos országos érdekképviseleti szervben való önkéntes tagsága és az érdekképviseleti szerv átalánydíjas szerzõdés kötésére irányuló jogszabály- 2005/153. szám és alapszabályszerû felhatalmazása ezt lehetõvé, és indokolttá teszi, – az átalánydíjas szerzõdések megkötése során a Magyar Reprográfiai Szövetség az átalánydíjas szerzõdésekkel érintett díjfizetésre kötelezettek között indokolatlan megkülönböztetést nem alkalmazhat, azaz azonos feltételek mellett, azonos kedvezményeket biztosít, – országos érdekképviseleti szervekkel csak akkor köthetõ átalányszerzõdés, ha az érdekképviseleti szerv a tagjai (az érintett díjfizetésre kötelezettek) jogdíjfizetéséért megfelelõ biztosítékot nyújt, és/vagy a jogdíjfizetési kötelezettséget egészben vagy részben átvállalja.

Source: https://magyarkozlony.hu/hivatalos-lapok/f7bedcb4e3f7ca5f53d47b4838a90cb1732d2063/dokumentumok/3b267161a65876bdcc826ca6aaa5b0ef173d5699/letoltes